શીર્ષક: કોણ હતા વડા પ્રધાન નરેન્દ્ર મોદીના પીઆરઓ જગદીશ ઠક્કર?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
વડા પ્રધાન મોદીએ સોમવારે 10મી ડિસેમ્બરે સવારે ટ્વિટર પર બે ટ્વીટ કરીને તેમના અવસાન વિશે જાણકારી આપી હતી.

નરેન્દ્ર મોદી વડા પ્રધાન બન્યા ત્યારબાદ જગદીશ ઠક્કરની નિયુક્તિ પીએમઓના પબ્લિક રિલેશન ઑફિસર તરીકે કરી હતી. 

જગદીશ ઠક્કર વર્ષ 1986થી લઈને નરેન્દ્ર મોદી ગુજરાતના મુખ્ય મંત્રી હતા ત્યાં સુધી ગુજરાતના સીએમના પીઆરઓ હતા.

તેમણે વર્ષ 2001માં નરેન્દ્ર મોદી સાથે કામ કરવાની શરૂઆત કરી હતી અને 2014માં પીએમઓનાં પીઆરઓ બન્યા હતા. 

તમે આ વાંચ્યું કે નહીં?

કોણ હતા જગદીશ ઠક્કર?

વડા પ્રધાન મોદી સાથે જગદીશ ઠક્કરની ફાઇલ તસવીર

મૂળ ભાવનગરના વતની જગદીશ ઠક્કરે 1970ના દાયકામાં ગુજરાતના માહિતી ખાતામાં કામ કરવાની શરૂઆત કરી હતી. 

વર્ષ 1985માં જગદીશ ઠક્કરની નિયુક્તિ કૉંગ્રેસના શાસનમાં મુખ્ય મંત્રી અમરસિંહ ચૌધરીની ઑફિસમાં થઈ હતી. 

વર્ષ 1985માં અમરસિંહ ચૌધરીની ઑફિસમાં કામ શરૂ કર્યા બાદ જગદીશ ઠક્કરે ગુજરાતના મુખ્ય મંત્રી માધવસિંહ સોલંકી, ચિમનભાઈ પટેલ, છબીલદાસ મહેતા, કેશુભાઈ પટેલ,  સુરેશ મહેતા,  શંકરસિંહ વાઘેલા, દિલીપ પરીખ અને નરેન્દ્ર મોદી માટે કામ કર્યું હતું. 

વર્ષ 2004માં નિવૃત થઈ ગયા હોવા છતાં જગદીશ ઠક્કરને મુખ્ય મંત્રી મોદીએ  પોતાના જનસંપર્ક અધિકારી તરીકે નિમ્યા હતા. નરેન્દ્ર મોદી માટે વક્તવ્યો તૈયાર કરવા અને તેમના માટે અખબારી યાદી કરવાની જવાબદારી જગદીશ ઠક્કરની હતી.

તેઓ નરેન્દ્ર મોદી સાથે પ્રવાસમાં પણ જોડાતા હતા. ઝડપી અને નરેન્દ્ર મોદીની કાર્યશૈલી મુજબની અખબારી યાદીઓ તૈયાર કરવાની તેમની વિશેષતા હતી.

'પત્રકારો સાથે પ્રેમાળ સ્વભાવે વર્તતા'

જગદીશ ઠક્કર વિશે પ્રતિભાવ આપતા ગુજરાતના વરિષ્ઠ પત્રકાર અજય ઉમટે કહ્યું, "સીએમ ઑફિસમાં આવતા પત્રકારો અને મુલાકાતીઓ સાથે ઠક્કર હસતા ચહેરે અને પ્રેમાળ સ્વભાવે વર્તતા હતા."

"જગદીશ ઠક્કરનો સ્વભાવ એવો હતો કે સીએમ ઑફિસની નિયમિત મુલાકાતે આવતા પત્રકારોને તેમના સમાચાર માટે મુખ્ય મંત્રીનો પ્રતિભાવ અપાવવા માટે મદદ કરતા હતા."

"જો કોઈ પત્રકાર પ્રજા પર નકારાત્મક અસર થાય તેવા સમાચાર લખવાના હોય તેવી ગંધ જગદીશ ઠક્કરને આવી જાય તો તેની સાથે કડક વર્તન પણ કરતા હતા."

"જોકે, ઠક્કરે આવા કિસ્સામાં ક્યારેય પત્રકારનું મનોબળ તોડ્યું નહોતું. પરંતુ તેઓ જેતે પત્રકારને વિસ્તૃત પરિપ્રેક્ષ્ય સમજાવીને તેના વિચારો બદલવાનો પ્રયાસ કરતા હતા."

અજય ઉમટના મતે જગદીશ ઠક્કરે રાજ્યના અને દેશના વડાઓ સાથે કામ કર્યું હોવા છતાં તેમણે...